**Azərbaycan Respublikası Təhsil Nazirliyi**

**Ministry of Education of the Azerbaijan Republic**

**Xəzər Universiteti**

**Khazar University**

**Magistratura, Doktorantura və Elmi İşlər Bölməsi**

**Division of Graduate Studies and Research**

**2020-2021-ci tədris ili üçün Xəzər Universitetində**

**Azərbaycan ədəbiyyatı (ixtisas şifri – 5716.01) üzrə**

**Fəlsəfə doktoru hazırlığı üçün doktoranturaya qəbul**

**PROQRAMI**

**(Əyani - ödənişli)**

Elmi - İnzibati Şuranın \_\_\_\_\_\_\_\_\_\_\_\_\_\_\_\_\_\_\_\_\_\_il \_\_\_\_\_\_\_\_\_N-li qərarı ilə təsdiq edilmişdir.

**Azərbaycan ədəbiyyatı proqramı - 5716.01**

**İzahat vərəqi**

Azərbaycan ədəbiyyatı fənni üzrə doktoranturaya qəbul proqramı Azərbaycan ədəbiyyatının ən qədim dövrlərdən müasir dövrə qədər olan tariхinin inkişaf mərhələlərini, xalqımızın mədəniyyətində mühüm yеri оlan görkəmli şair və yazıçıların həyat və yaradıcılıqlarını, оnların yaratdıqları bir sıra ədəbi əsərləri əhatə edir. Fəlsəfə doktorluğu imtahanı verərkən iddiaçılar Azərbaycan ədəbiyyatının təcrübəsini yeni baxışla ümumiləşdirməli, milli ədəbiyyatımızın qazandığı böyük uğurların, habelə düçar olduğu uğursuzluqların mahiyyətini açmağa çalışmalıdırlar. İmtahan zamanı iddiaçıların bilik və bacarıqlarını yoxlamaq üçün nəzərdə tutulmuş suallarda Azərbaycan ədəbiyyatının inkişafı, onun bədii təfəkkür sistemi kimi zənginləşməsi, yeni janr və üslub, metod və müxtəlif yaradıcılıq üsulları, məktəb və konsepsiyaların dialektik əlaqəsi, ədəbi mərhələlərin başlıca xüsusiyyətləri kimi məsələlər də yer almışdır. Ədəbiyyat spesifik bir sahə olduğundan imtahan zamanı doktorantların (dissertantların) elmi informasiyanı çatdırarkən sərbəst mühakimə yürütmək bacarıqlarına xüsusi diqqət verilir.

**Azərbaycan ədəbiyyatı fənni üzrə doktoranturaya**

**qəbul imtahanının sualları**

1. “Kitabi-Dədə Qorqud” və “Koroğlu” eposları
2. Orxon-Yenisey kitabələri
3. Yusif Balasaqunlunun  “Qutadqu-bilik” əsəri
4. Azərbaycan təsəvvüf ədəbiyyatı
5. Məhsəti rübailərinin  əsas xüsusiyyətləri
6. Nizami Gəncəvi “Xəmsə”ində mənəvi-təkamül problemi
7. Azərbaycan ədəbiyyatinda anadilli poeziyanın təşəkkülü
8. XIII–XIV əsrlər anadilli Azərbaycan ədəbiyyatında “Yusif və Züleyxa” mövzusu
9. Şeyx Mahmud Şəbüstəri yaradıcılığının orta əsrlər Azərbaycan ədəbiyyatında yeri
10. İmadəddin Nəsimi yaradıcılığında hürufilik
11. Şah İsmayıl Xətayi yaradıcılığında sufi ideyaların inikası
12. Məhəmməd Füzuli yaradıcılığı-türk-islam intibahının zirvəsi kimi
13. Azərbaycan ədəbiyyatında realizmin təşəkkülü.Molla Pənah Vaqif ilkin realizmin banisi kimi
14. Aşıq sənəti. Aşıq Ələsgər
15. Azərbayan ədəbiyyatında maarifçi-realizm mərhələsi.İlkin maarifçilər
16. Azərbaycan ədəbiyyatında maarifçi-realizm mərhələsi.Yetkin maarifçilər
17. Mirzə Fətəli Axundzadə maarifçi-realist sənətkar kimi
18. Mirzə Fətəli Axundzadənin ədəbi-nəzəri görüşləri
19. XIX əsr Azərbaycan poeziyasında folklor üslubu
20. Cəlil Məmmədquluzadənin bədii nəsri
21. Cəlil Məmmədquluzadənin dramaturgiyası
22. Mirzə Ələkbər Sabir yeni tipli satiranın banisi kimi
23. XX əsrin əvvəllərində ədəbi hərəkat (“Molla Nəsrəddin”, “Füyuzat”)
24. XX əsr Azərbaycan romantizminin bədii-estetik xüsusiyyətləri.
25. XX əsr Azərbaycan romantizmi( Məhəmməd Hadi, Hüseyn Cavid, Abdulla Şaiq, Abbas Səhhət)
26. Hüseyn Cavid romantizmi
27. Cəfər Cabbarlının  dramaturgiyası
28. Cümhuriyyət dövründə Azərbaycan ədəbiyyatı
29. Azərbaycan nəsrində  “sovet epoxa”sı: Məmməd Səid Ordubadi, Süleyman Rəhimov, Mirzə İbrahimov
30. Repressiya və ədəbiyyat (Əhməd Cavad, Mikayıl Müşfiq, Seyid Hüseyn)
31. Azərbaycan ədəbiyyatında sosialist realizmi mərhələsi: Səməd Vurğun, Mir Cəlal, Mehdi Hüseyn
32. Müasir Azərbaycan poeziyasında yeni təmayüllər: Rəsul Rza, Əli Kərim, Ələkbər Salahzadə
33. İlyas Əfəndiyevin nəsri və dramaturgiyası
34. 60-ci illərdə poeziya: Məmməd Araz, Nəriman Həsənzadə, Fikrət Qoca
35. Azərbaycan poeziyasında  milli istiqlal düşüncəsinin bədii əksi (Bəxtiyar Vahabzadə, Məmməd Araz, Xəlil Rza Ulutürk ...)
36. İsa Hüseynovun (Muğanna) yaradıcılığı
37. Nəsrdə  milli özünüdərk (İsmayıl Şıxlı, Fərman Kərimzadə)
38. Azərbaycan ədəbiyyatında lirik-psixoloji üslub (Ənvər Məmmədxanlı, İsi Məlikzadə, Elçin)
39. Vaqif Səmədoğlu yaradıcılığı
40. Ramiz Rövşən şeirinin poetik xüsusiyyətləri
41. Anar yaradıcılığının eksiztensial mahiyyəti.
42. Elçinin ədəbi-bədii irsi
43. Mövlud Süleymanlının yaradıcılığı
44. Azərbaycan nəsrində bədii axtarışlar: Yusif Səmədoğlu yaradıcılığı
45. Çağdaş Azərbaycan ədəbiyyatında postmodernizm: Kamal Abdulla yaradıcılığı
46. Mühacirət ədəbiyyatı (Əhməd bəy Ağaoğlu, Ümmülbanu Banin, Almas İldırım )
47. Müasir ədəbi-estetik cərəyanlar
48. Ədəbiyyatşünaslıqda metod,üslub və cərəyan məsələləri
49. Bədii əsərin məzmun və forması
50. Poetik vəznlər
51. Ədəbi növlər və janrlar
52. Ədəbiyyatşünaslıqda tədqiqat metodları
53. Liriklik və epiklik: oxşar və fərqli xüsusiyyətləri
54. Müsir Azərbaycan ədəbiyyatında modernist meyillər
55. Bədii ədəbiyyatda gülüş
56. Bədii əsərin dili

**“Kitabi-Dədə Qorqud” və “Koroğlu” eposları.**

Epos yaradıcılığı əski dünyanın inkişaf etmiş sivil yüksəlişinin yaddaşda əks olunmuş bədii modeli və həyatın obrazlı dərkində mühüm hadisə kimi. “Kitabi-Dədə Qorqud” dastanının elm aləminə məlum nüsxələri, yazıya köçürülmə tarixi, tədqiq tarixi, əsər haqqında Avropa və Şərq alimlərinin fikirləri və tədqiqatları. Dastanın Azərbaycanda öyrənilməsi problemləri. Əsərin məzmunu, strukturu, ayrı-ayrı boylarda oğuz tayfalarının dövlətçilik və idarəçilik ənənələri, vətən, torpaq uğrundakı vuruşları, sivil mədəniyyətə doğru inkişafı, yaradılış və həyata fəlsəfi baxış. “Kitabi-Dədə Qorqud” əsəri və islam mədəniyyəti. Qadın obrazları, onların mənəvi-ruhi keyfiyyətləri, türk xalqları eposunda cəngavər qadınların təkmil modelinin təqdimi. Əsərin bədii imkanları, heca-qafiyə xüsusiyyətləri, sintaktik paralelizm, alliterasiya, assonans və s. uyğunluqların təyin edilməsi.

“Koroğlu” qəhrəmanlıq dastanlarının kamil nümunəsi kimi. Dastanda sinfi mübarizənin bədii təsviri. Koroğlu və xalq. Qadın surətləri.

**Orxon-Yenisey kitabələri.**

Çin qaynaqları qədim türklərin Şərq şaxəsinin bədii düşüncəsinin qoruyucusu kimi. Orxon-Yenisey kitabələri türklərin türk dilində, türklərin tarixi, şəxsiyyəti barədə ilk yazılı abidəsi kimi. Əsərdə verilən məlumatlar, tarixi realıqların digər dünya dillərində yazılmış tarixi mətnlərdə təsdiqlənməsi. Abidə bədii əsər kimi. “Kültiqin” abidəsi, həcmi, məzmunu, millətin təşkilində, dövlət quruculuğunda müdrik kağanların, şəxsiyyətlərin dəyərini müəyyənləşdirmək işində örnək kitabə - abidə kimi. “Böyük yazı”, türkün mənəviyyatı. Türk mifologiyasına aid elementlərin təsviri. “Kültiqi”nin Çin variantında fərqli cəhətlər və motivlər. “Bilgə xaqan”, həcmi, məzmunu, giriş variantı, dialoji məzmunlar. Bilgə xaqan sərkərdəliyin və müdrikliyin bütövlüyünün zirvəsi kimi. “Tonyukuk” kitabəsi, həcmi, məzmunu, tədqiqi. Tarixi şəxsiyyət olan Tonyukunun müdrik filosof təfəkkürünün itiliyi ilə Göy Türk dövlətinin yaranmasında, dövlətçiliyin möhkəmlənməsində xidmətləri. Trilogiyanın strukturu, şeirlərin texniki göstəriciləri.

**Yusif Balasaqunlunun “Qutadqu-bilik” əsəri.**

Yusif xas Hacib, “qutadqu-bilik” əsəri ulu türk abidəsi, ilk türkdilli poema, hikmətlər məcmusu, ustad mərhələsi kimi. Yazılma tarixi, nüsxələri, strukturu, həcmi, məzmunu, əsas ideya istiqamətləri, türkdilli şeirə açılmış geniş perspektivlər. poemada nəsihətçi şairin görmək istədiyi cəmiyyətin, ideal həyat tərzinin panoraması, millətin taleyi xatirinə ağıllı insanların birliyi və dostluğu məsələsi. Forma keyfiyyətləri, üslub tərzi, poetik məziyyətləri, dil imkanları

**Azərbaycan təsəvvüf ədəbiyyatı.**

Azərbaycanda təriqətlər və məzhəblər, onların ideoloqları. Məzdəkilik, batinilik, mötəzilik, sufilik. Təsəvvüf anlayışı. Şərqdə “vəhdəti-vücud” təliminin inkişafı. Fəqirlik və guşənişinliklə fərqlənən təsəvvüf anlayışının vahidlikdən fərqi. İslam zəminində yaranmış sufiliyə digər dini-fəlsəfi-bədii dünyagörüşlərin təsiri, mistik əhval-ruyiyyə, vəcd, hülu və b. anlayışların mövcudluğu. Azərbaycanda təsəvvüfün yaranma tarixi, onun obyektiv və subyektiv səbəbləri. X əsrdən etibarən Azərbaycanda sufi ədəbiyyatının yaranması.

**Məhsəti rübailərinin əsas xüsusiyyətləri.**

Məhsəti Gəncəvi şəhrəşub janrının yaradıcısı kimi. Dövrü, yaşadığı mühit. Şəxsiyyəti ilə bağlı elmi görüşlər. yaradıcılığında ideya məzmun, forma-sənətkarlıq keyfiyyətləri, el ədəbiyyatından bəhrələnmə. Şahmat və poetika məsələləri. Şairənin dahi fars şairi Ömər Xəyyamla müqayisəsi. Məshəti Gəncəvinin tədqiq tarixi, ona münasibət formalarının aşkarlanması.

**Nizami Gəncəvi “Xəmsə”sində mənəvi-təkamül problemi.**

Nizami poemalarının yazılma tarixi, strukturu, ideya-məzmun xüsusiyyətləri. Əxlaqi təmizləmə - mənəvi təkamül nəzəriyyəsinə sənətin gözü ilə baxaraq əsərlərində məlum idealın – kamil şəxsiyyət toplumundan ibarət kamil cəmiyyət probleminin bədii təzahürü. “Sirlər xəzinə”sinin Sənai Qəznəvinin “Hədiqətül-həqaiq” əsəri ilə müqayisəsi. Nizami Gəncəvi və irfan. “Xosrov və Şirin” əsərinin yazılması, əsas ideyası, dil-kompozisiya xüsusiyyətləri. “Leyli və Məcnun” əsəri insan qəlbinin poetikası kimi. “Üzri məhəbbət poeziyası” anlayışı. Məhəbbət mövzusunun psixoloji-fəlsəfi məzmunun epik vüsəti. Nizaminin bu əsərində verilən fəlsəfi vüsət, eşq insanın əqli-mənəvi, ictimai-siyasi həyatını istiqamətləndirən ilahi mahiyyət kimi. “Təsəvvüf fəlsəfəsi və “Leyli və Məcnun”. Əsərin Avropa ədəbiyyatının məhəbbət mövzulu əsərləri ilə müqayisəsi. “Daxili insan” probleminin bədii-estetik şərhi.

“Yeddi gözəl” dahi şairin ömrünün yetkin çağlarının məhsulu kimi. İdeal insan və kamil həyat tərzi probleminin həlli cəhətləri, yaxud “mümkünsüzlüyü” fəlsəfəsi. Yeddi rəqəminin bədii fonda təqdimi “Yeddi gözəl” əsərinə ezoterik təlimlərdən yanaşma. Sufi ideoloqlarının nəzəriyyələrində bəhs olunan məqam və halların əsərin quruluşu və daxili bölgüləri ilə əlaqəsi. Müsbət və mənfi obrazlar silsiləsi və onların təqdimetmə üsulları. Əsərdə təhkiyə dinamikası.

“İsgəndərnamə” “Xəmsə”nin son həlqəsi, Azərbaycan ictimai-fəlsəfi fikir tarixində böyük nailiyyətin və şairin yaradıcılığının renesans ideyalarının təzahürü kimi. İdeal insan-ideal cəmiyyət axtarışlarının davamı. Cəmiyyətdə fərdin mövqeyi və vəzifələri, olum və ölüm kimi əbədi fəlsəfi problemlər.

**Anadilli ədəbiyyatın yaranması (İzzəddin Həsənoğlu. “Dastani-Əhməd hərami”).**

XIII-XIV əsrlərdə ədəbiyyatın inkişafı. Mövzu və janr məsələləri. cövhəri “Bəhrül-fəvaid” (Faydalar dənizi), Şeyx Nəcməddin Zərkub “Fütüvvətnamə”, Qütbəddin Ətiqi Təbrizi, Cəlaləddin Ətiqi Təbrizi “Divan”, Sədəddin Həriri “Məhbubəl-qülub” (“Ürəklərin sevgilisi”), “Dəhnamə”, Cəlal Şirvani “Gül və novruz” və b.

Bu dövrdə Azərbaycan şeirində və ədəbiyyatında türkləşmə prosesinin güclənməsi, Azərbaycan ədəbi dilinin dirçəlməsi məsələləri. Oğuz türk dünyasında anadilli şeirin və bədii təfəkkürünün təkamül mərhələsi. “Dastani-Əhməd Hərami” əsəri, yazılma tarixi, müəllifi, əlyazmaları. Dastanın xarici ölkələrdə və Azərbaycanda tədqiq tarixi və tədqiqatçıları. Əsərin poema ənənələrinə uyğun formada yazılması, strukturu. Poemanın süjet-kompozisiya xətti, ideya-məzmun xüsusiyyətləri. Dastan və məsnəvi təcrübəsinin yanaşı şəkildə işlənməsi. Dastanın dili və üslubi keyfiyyətləri, bədii ifadələr, bənzətmələr və digər formaların təqdimi. Şeyx Səfinin həyat və yaradıcılığı, poetik irsi, bədii-fəlsəfi düşüncələri. Əhməd fəqih, həyat və yaradıcılığı, “Çərxnamə”, “Övsafi-məsacidi-şərifə” əsərləri. Şeyx İzzəddin Həsənoğlu, şəxsiyyəti, təsəvvüfi-irfani əqidəsi, düşüncələri və bədii sənətkarlıq keyfiyyətləri, əsərlərinə yazılmış nəzirələr.

**XIII-XIV əsrlər anadilli Azərbaycan ədəbiyyatında “Yusif və Züleyxa”**

XIII-XIV əsrlərdə ədəbiyyatın inkişafı. Bu dövrdə anadilli Azərbaycan ədəbiyyatında “Yusif və Züleyxa” mövzusu. Mövzunun tarixi və işlənmə arealı. Qul Əli, həyatı və şəxsiyyəti, müəllifin “qisseyi-Yusif” əsəri, vəzni, qafiyə xüsusiyyətləri, dil-üslub keyfiyyətləri. Əsərin digər eyniadlı əsərlərlə müqayisəli təhlili. Bu əsərlərin “Quran” təfsirləri və xalq ədəbiyyatı, folklor materialları ilə əlaqəsi.

**Şeyx Mahmud Şəbüstəri yaradıcılığının orta əsrlər Azərbaycan ədəbiyyatında yeri.**

Mahmud Şəbüstəri, həyatı, yaşadığı mühit, yaradıcılıq fəaliyyəti. “Miratül-mühəqqiqin” (Həqiqət axtaranların güzgüsü), “Gülşəni-raz” (Sirr bağçası), “Səadətnamə” əsərləri. “Gülşəni-raz”ın yazılma səbəbi, məzmun və ideya xətti. Əsər sufi-irfani ideyaların (insan, varlıq, idrak, təfəkkür, əxlaq və s. məsələlər) və onlara aid olan əsas anlayışların və rəmzlərin izahı kimi. Kamil insan nəzəriyyəsi. Əsərin dünya səviyyəsində tanınması və tərcümə edilməsi, ona yazılan şərhlər və nəzirələr.

**İmadəddin Nəsimi yaradıcılığında hürufilik.**

Hürufilik və onun fəlsəfi-estetik mahiyyəti, əsas nümayəndələri. Nəimi Təbrizi onun banisi kimi. Hürufi ədəbiyyatının üzə çıxarılması, nəşri, tədqiqi ilə əlaqədar müəllif qaynaqları və məlumatlar. Hürufilik nəzəri-estetik baxışlarının tarixinin qədimliyi, əski Çin, hind, yunan, yəhudi və s. mənbələrdə hərflərin müqəddəsliyinə inam, orta çağ ədəbiyyatında hərflər haqqında xeyli sayda ədəbiyyatların mövcudluğu. Hürufilik və vəhdəti-vücud konsepsiyası. Hürufiliyin əvvəlki fikir cərəyanları ilə əlaqəsi və yayılma arealı. Fəzlullah Nəimi, həyatı, şəxsiyyəti haqqında məlumat, fəlsəfi-estetik baxışları. Əsərləri. Seyid İmadəddin Nəsimi, həyatı. Azərbaycan-türk ədəbi və fəlsəfi fikrinin XIV yüzillikdə ən böyük mütəfəkkir şairi kimi. Hürufi qaynaqları, tarixi məxəzlər Nəsimi haqqında. Nəsimi XX əsrin elmi tədqiqatlarında. Şairin adı, təxəllüsü, təvəllüd tarixi, ailəsi, mənsəb mənsubiyyəti, edamı barədə məlumatlar. İ.Nəsiminin islami zehniyyət çərçivəsində formalaşmış fəlsəfi-bədii təfəkkürü və onları ifadə formaları. “Quran və hədislər şairin əsas ideya qaynağı kimi. Nəzirələr və onların fikir orijinallığı. Nəsimi humanizmi, kamil insan məsələsi, məhəbbətin müxtəlif ipostasları. “Ənəlhəq” ideyasının əsas prinsipləri və onun Nəsimi şeirində yeri. Hürufilik təliminin nəzəri prinsipləri və onun Nəsimi şeirində yeri. Hürufilik təliminin nəzəri prinsipləri və onların Nəsimi şeirinə təsiri. Hərflərin və rəqəmlərin işlənmə tezlikləri və rəmzləşmədəki iştiraketmə səviyyələrinin müəyyənləşdirilməsi. Nəsimi və irfan, fəlsəfi məzmunlu məcazlar. Nəsimi Azərbaycan-türk divan və təsəvvüf ədəbiyyatında şeir şəkillərini bədii quruluş baxımından təkmilləşdirən yenilikçi şair kimi. Poetik fiqurlar, şeir şəkillərinin rəngarəngliyi və mükəmməlliyi. Forma axtarışları, novator keyfiyyətləri. Nəsiminin özündən sonrakı ədəbi proseslərə köklü təsiri.

**Şah İsmayıl Xətayi yaradıcılığında sufi ideyaların inikası.**

Şah İsmayıl Xətayi, Azərbaycan ictimai-bədii fikir tarixində yeri, dövlət xadimi, qəhrəman-bahadır və şair-sənətkar mövqeyi. Səfəvilər dövlətinin təşəkkülü, nüfuz dairəsi, “qılınc və qələm sahibi”. Şah İsmayıl Xətayinin dünyagörüşünün, ictimai-siyasi əqidəsinin, şiə-qızılbaş ideologiyasının formalaşmasında mühüm əhəmiyyət daşıyan obyektiv və subyektiv amillər. Şairin bir şəxsiyyət kimi öz məram və məqsədinin həyata keçməsi uğrunda göstərdiyi qətiyyət və təşkilatçılıq bacarığı, vahid azərbaycançılıq ideyası. Bədii irsi, türkcə klassik şeirlər toplusundan ibarət “Divan”ı, təlimi-didaktik və fəlsəfi məzmunlu mənzumələri, “Nəsihətnamə” adlanan poetik-əxlaqi traktatı, “Dəhnamə” poeması və s. Digər fəlsəfi-dini-irfani təriqətlərin “Səfəviyyə”nin mahiyyət etibarilə irfani-sufi təriqət olması və bu təlimdə vəhdəti-vücud fəlsəfəsinin əsasları. Şairin yaradıcılığı və burada eşq və gözəllik fəlsəfəsi prizmasından insan, kainat, cəmiyyət, ali həqiqətlərə yanaşma. Eşq Allahın lütfü və inayəti, gözəl “Hüsnü Mütləqin – İlahi varlığın – “Mütləq camalın” təcəllisi kimi Xətayinin lirik “mən”i-insan və insanlıq kimi. Əsərlərinin dil-üslub keyfiyyətləri.

**Füzuli yaradıcılığı – türk-islam intibahının zirvəsi kimi.**

Məhəmməd Füzuli – orta çağlar türk dünyasında şeir zirvəsini kəşf etmiş filosof şairin həyatı, yaşadığı mühiti, şəxsiyyəti. Füzulinin üç dildə yazmış olduğu “Divan”ları və buradakı fəlsəfi-irfani gözəlliklə eşqin vəhdəti və bu vəhdətdə həyatiliklə ilahiliyin qaynayıb qarışması.

Füzuli yaradıcılığında təsəvvüf, yaxud irfan. Təsəvvüfün Füzuli yaradıcılığında mövqeyi problemi. Şairin irfan dünyasında din və təsəvvüf başlıca qaynaqlardan biri kimi. Burada sufi simvolikası həm ideya-model, həm də poetik fiqur, poetik obraz kimi. “Bəngübadə” əsərinin yazılma tarixi, səbəbləri, məna-məzmun baxımından təsəvvüfi ideyalarla zəif şəkildə yüklənməsi, “zülmətdə nur” aşkar etməsi ideyası. “Yeddicam” sufiyanə-mistik meyin müstəqil obraz kimi verilməsi. “Səhhət və Mərəz” əsəri, yazılma tarixi. Ruh və eşqin ilahi mahiyyət ideyası. “Fəna-fillah” və bəqa fillah” (“Allahda yox olmaq” və “Allahda əbədilik”) tezisinə münasibət, “Rindü Zahid” əsərinin yazılma səbəbi, məzmun və forma özəllikləri. rind və Zahid obrazlarının ziddiyyətlərlə dolu inkişaf xətti ədəbiyyatda ümumiləşmiş, həm də konkretləşmiş məlum simalara sağlam münasibət forması kimi. Füzuli irsi-Allah münasibətləri, bəşərilik və ilahilik, reallıq və ruhaniliyin büllur şəffaflığı müstəvisində şəriətə və təsəvvüfə yanaşma tezisləri kimi. “Leyli və Məcnun” poeması, yazılma tarixi və səbəbləri. Əsərin daxili səciyyəsi, obraz-xarakter şərhi. Ustadı Nizamidən fərqli olaraq Füzulidə eşq vasitə deyil, konsepsiya kimi, “Mütləq-Həqiqətə” çatmaq ucalığı. İnsani eşq – gözəlliyin mümkünlüyü ilə şəhadət aləmindən həqiqətlər aləminə keçid. “Leyli və Məcnun” əsəri və ciddi şəriət qanunları ilə əhatə olunmuş şərtlər. Əsərin forma-sənətkarlıq xüsusiyyətləri. Ərəbcə yazılmış “Mətləül-etiqad” fəlsəfi traktatı, şairin maddi və ruhi varlıqlara münasibəti, Xaliq və mövcudat, Yaradan və yaradılmışlar nisbətində bir-biri ilə uyuşmayan iki təlim və bu məsələlərdə Füzulinin mövqeyi. Haqq aşiqi Füzuli. Məhəmməd Füzuli irsi və “Quran”ın surə və ayələrinə müraciət, “hədiqətüs-süəda” adlı nəsr əsərinin yazılma səbəbi, tərcümə, yaxud orijinal olması məsələsinə münasibət. Məqtəl ədəbiyyatı və onun tarixi. Allah yolunda baş vermiş faciənin nəqli, təkamül xətti və sonu axarında şairin irfani-fəlsəfi ümumiləşdirmələri.

Azərbaycan füzulişünaslığı tarixi. Müstəqillik dövrü ədəbiyyatşünaslığında Füzuli irsinə yeni yanaşmanın, yeni meyl və tendensiyaların ortaya çıxması.

**Azərbaycan ədəbiyyatında realizmin təşəkkülü. Molla Pənah Vaqif**

**ilkin realizmin banisi kimi.**

XVIII əsr Azərbaycan poeziyasında tam bir mərhələ olaraq Vaqifin bədii irsinin şeirimizin inkişafına güclü təsiri. Klassik Şərq, eləcə də Azərbaycan klassik şeir ənənələrindən bəhrələnərək aşıq şeirinin forma və məzmun formalarından bəhrələnərək yeni üslubun yaradılması. Ədəbi dilin yeniləşdirilməsi və zənginləşdirilməsində şairin rolu və xidmətləri. vaqif lirik sənətkar kimi, şairin lirik qəhrəmanı xalis dünyəvi gözəllik vurğunu kimi. Məhəbbət məfhumunun ədəbiyyatda real həyati-müstəqim məzmununa qaytarılması məsələsi. Ədəbiyyata xas ülvi, romantik gözəllərin konkret Azərbaycan qadını simasına “sığışdırılması”, qadına, gözəlliyə realist münasibət. Vaqifin əsərləri yüksək estetik meyarlarda. Yerli, xəlqi koloritin qabarıqlığı, müxtəlif etnoqrafik təfərrüatlar. “Bax” və “Görmədim” rədifli şeirləri qəlbinin dərinliklərində gizlənmiş həyat təzadlarından doğan dərin hikmətlər məcmuəsi kimi. İnsan və insani keyfiyyətlər Vaqif şeirinin əsas qayəsi kimi. Şairin əsərlərinin vəzn, dil, üslub, forma imkanları ilə də novatorluq qazanması, qoşma və təcnislərdə forma axtarışları. Klassik şeirə folklor ünsürlərinin daxil edilməsi. Bədii ifadə və təsvir vasitələrindən novator bəhrələnmə. Şairin əsərlərinin Azərbaycanda və xarici ölkələrdə nəşri və tərcüməsi.

**Aşıq sənəti. Aşıq Ələsgər.**

Azərbaycanda aşıq yaradıcılığı ənənəsi. Aşıq yaradıcılığı sinkretik xalq sənəti növü kimi. Aşıq ədəbiyyatı yazılı söz sənəti ənənəsi ilə bağlı spesifik bir sahə kimi.

XIX əsrdə aşiq şeirinin yeni mərhələyə yüksəlməsi. XIX əsr poeziyasında Aşıq Ələsgərin yeri. Aşıq şeirində Ələsgərin forma, məzmun, ideya, dil sahəsində axtarışları və yenilikləri. Məhəbbət, təbiət təsvirləri və ictimai-siyasi, fəlsəfi məzmunda qələmə aldığı dodaqdəyməz, dildövməz, cığalı təcnis və s. kimi şeir nümunələri.

**Azərbaycan ədəbiyyatında maarifçi-realizm mərhələsi. İlkin maarifçilər.**

Maarifçilik ideoloji hərəkatı bəşər siyasi, ictimai, fəlsəfi, elmi, mədəni və ədəbi fikir tarixinin çox mühüm, zəngin və əlamətdar mərhələlərindən biri kimi. Maarifçilik ideologiyasının təşəkkül tarixi.

Azərbaycan maarifçiliyinin səciyyəvi cəhətləri. İlkin maarifçilər. XIX əsrin otuzuncu illərindən Azərbaycanda formalaşan maarifçilik hərəkatının Qərb maarifçiliyi ilə oxşar və fərqli cəhətləri. İlkin maarifçiliyin əsas xüsusiyyətləri.

A.Bakıxanov erkən maarifçiliyin nümayəndələrindən biri kimi. “Kitabi-əsgəriyyə”, “Təhzibül-əxlaq”, “Mişkatül-ənvar” və s. kimi əsərlərində nadanlıq, cəhalət, gerilik əleyhinə çıxması, elmi, maarifi, insan ağlını yüksək qiymətləndirməsi, insanın sinfi mənsubiyyətinə görə deyil, şəxsi ləyaqətinə görə qiymətləndirilməsi fikrini müdafiə, zalım, despotik şahları, feodal hakimlərini tənqid etməsi.

Milli bədii nəsrimizin banilərindən biri kimi tanınan İsmayıl bəy Qutqaşınlı erkən maarifçiliyin nümayəndəsi kimi. “Rəşid bəy və Səadət xanım” əsərində orta əsr feodal adət-ənənələrinin, köhnəlik, mühafizəkarlığın tənqidi, qadın əsarəti əleyhinə mübarizə, azad sevgi, qarşılıqlı məhəbbət əsasında ailə qurmaq, yeni insan münasibətləri ideyasının təbliği.

Klassik poeziya üslubunu yeni yaradıcılıq uğurları ilə davam etdirən Mirzə Şəfi Vazehin “Nəğmələr”ə daxil edilən ictimai məzmunlu əsərlərində qadın hüquqsuzluğu, zülm, istibdad əleyhinə mülahizələri. Şeirlərinin taleyi, aşiqanə parçaları, tərcümeyi-hal xarakterli şeirləri, mənsur miniatürləri. “Məktubun intizarında” adlı epik-lirik poeması.

**Azərbaycan ədəbiyyatında maarifçi-realizm mərhələsi. Yetkin maarifçilər.**

XIX əsrin I yarısında Azərbaycanda formalaşan yetkin maarifçiliyin ilkin maarifçilərlə oxşar və fərqli cəhətləri. Əsas xüsusiyyətləri və nümayəndələri. Feodal-patriarxal həyat tərzi və üsul idarəsinə, feodal zülmü və özbaşınalığına, ədalətsizlik və qanunsuzluğa, nadanlıq, fanatizm və ətalət əleyhinə çıxan, Yaxın Şərq ölkələrinin milli intibahı uğrunda mübarizə aparan böyük mütəfəkkir Mirzə Fətəli Axundovun maarifçilik fəaliyyəti.

**Mirzə Fətəli Axundzadə maarifçi-realist sənətkar kimi.**

Mirzə Fətəli Axundovun dramaturgiyası. Komediyalarının mövzusu və əsas ideyası. “Hekayəti-Molla İbrahimxəlil kimyagər” Azərbaycan ədəbiyyatında dramatik növün ilk nümunəsi kimi. Əsərin əsas gülüş hədəfi. “Hekayəti-Müsyo Jordan – həkimi nəbatat və dərviş Məstəlişah cadugini-məşhur komediyasında maarifçilik ideyalarının təbliği, cadugərliyin ifşası, “Hekayəti-vəziri-xani Lənkəran” komediyasında cəmiyyəti idarə üsulunun tənqidi, komediyanın bədii quruluşu və surətləri. “Hekayəti-xırs-quldurbasan” əsərinin janr xüsusiyyətləri. “Sərgüzəşti-mərdi-xəsis”komediyasının orijinallığı. Hacı Qara obrazının dünya ədəbiyyatında yaradılmış xəsis surətlərindən fərqi. “Mürafiə vəkillərinin hekayəti” komediyasında mənəvi-əxlaqi naqisliyin tənqidi.

Azərbaycan ədəbiyyatında bədii nəsrin inkişafı tarixində “Aldanmış kəvakib”in rolu. Povestin mövzusu və ideyası. Şah Abbas və Yusif Sərrac obrazları. Povestin dili.

“Kəmalüddövlə məktubları” fəlsəfi traktatı. Əsərin quruluşu, məzmunu və ideyası. Müəllifin tənqid hədəfləri.

**Mirzə Fətəli Axundzadənin ədəbi-nəzəri görüşləri.**

Mirzə Fətəli Axundzadə ədəbi tənqidin və realist estetikanın banisi kimi. Mirzə Fətəli Axundzadənin ədəbi tənqidi irsinin janr əlvanlığı. “Mollayi-Ruminin və onun təsnifinin babında”, “Kritika”, “Yüksək İranın “Millət” qəzeti münşisinə”, “Tənqid risaləsi”, “Föhristi-kitab”, “Nəzm və nəsr haqqında”, “Mirzə Ağanın pyesləri haqqında kritika” və b. əsərlərində Axundovun tənqidi və nəzəri mülahizələri. Tənqidçinin ədəbi-tənqidi əsərlərində ədəbiyyatın ictimai vəzifəsi məsələsi.

Böyük yazıçı və mütəfkkirin ədəbi tənqidi və estetik görüşlərinin formalaşmasında və inkişafında rus və qərbi Avropa maarifçi ədəbi-tənqidi və estetik fikrinin rolu. Sənətin əsas vəzifəsi, forma və məzmun vəhdətinə dair mülahizələr.

**XIX əsr Azərbaycan poeziyasında folklor üslubu**.

XIX əsr Azərbaycan yazılı ədəbiyyatında aşıq şeiri ənənələri, sözügedən ənənələrin yayılma səbəbləri. Folklor üslubunda qələmə alınan əsərlərin mövzu və janr xüsusiyyətləri. Məhəmməd bəy Aşiq, Aşıq Pəri, Əbdürrəhman ağa Şair, Mustafa ağa Arif, Mücrüm Kərim Vardani, Məlikballı Qurban və s. kimi sənətkarların xalq şeiri üslubunda yazdıqları əsərlərin ideya-bədii xüsusiyyətləri. Cənubi Azərbaycan ədəbiyyatında (Mehdi bəy Şəqaqi, Məhəmməd Xəlifə Aciz, Əndəlib Qaracadaği, Seyid Əbülqasım Nəbati, Mirzə Mehdi Şükuhi) xalq şeiri ənənələri.

**Cəlil Məmmədquluzadə(1869-1932)böyük demokrat və ədib kimi.**

Cəlil Məmmədquluzadənin ilk təhsil illəri və müəllimlik fəaliyyəti. Ədəbiyyata və mətbuata gəlişi. Cəlil Məmmədquluzadənin yaradıcılıq irsinin mövzu, ideya-sənətkarlıq, üslub, obrazlar qalereyası baxımından geniş və çoxçeşidli olması. Cəlil Məmmədquluzadənin ictimai mətləbləri ifadə etmək üçün satirik üsluba müraciət etməsi. Yazıçının bədii nəsrinin böyük bədii ümumiləşdirmə və tipikləşdirmə qüvvəsinə malik olması.  Görkəmli ədibin qələmə aldığı "Danabaş kəndinin əhvalatları” əsərinin Azərbaycan ədəbiyyatı tarixində yeni bədii nəsrin ilk və sanballı nümunəsi olması.

Cəlil Məmmədquluzadənin milli dramaturgiya tariximizdə mühüm yer tutması. Onun müxtəlif mövzulu pyeslərinin forma və məzmun xüsusiyyətləri. Dram əsərlərinin estetik səciyyəsi və bədii kamilliyi. “Ölülər” əsərində əsas tənqid hədəflərinin xurafat, nadanlıq, mövhumat dələduzlarının olması. Dram yaradıcılığında milli ruhun, ana dilinin müqəddəsliyi probleminin təbliğ olunması. Böyük dramaturqun yaradıcılığında “ağıldan bəla” fenomeni. Cəlil Məmmədquluzadənin kiçik həcmli dram əsərləri. Cəlil Məmmədquluzadə naşir və publisist kimi. Jurnalda demokratiya və azadlıq ideyalarının təbliğ olunması.

**Mirzə Ələkbər Sabir(1862-1991)-yeni tipli satiranın**

**banisi kimi.**

Mirzə Ələkbər Sabirin bədii yaradıcılığa kiçik yaşlarından başlaması. Yaradıcılığının “düzü düz, ərini əyri” prinsipində söykənməsi. Sabirin lirik şeirləri və onların mövzu-ideya əhatəsi. Mirzə Ələkbər Sabir satirik şair kimi. Satiralarının ideya-bədii xüsisiyyətləri. Mirzə Ələkbər Sabirin satiralarının tiplər qalereyasına bənzəməsi. Şairin uşaq şeirləri. Vətəndaş-şairin “Molla Nəsrəddin” dərgisindəki fəaliyyəti.

**XX** **əsrin əvvəllərində ədəbi hərəkat**

**(“Molla Nəsrəddin”, “Füyuzat”)**

“Molla Nəsrəddin” və “Füyuzat” ədəbi məktəblərinin Azərbaycan ədəbi-ictimai fikrinin çoxəsrlik tarixində milli-demokratik mətbuatın zirvələri kimi.

Molla Nəsrəddin” jurnalının Azərbaycanın ilk satirik jurnalı olması. XX əsrin əvvəllərində Azərbaycan ədəbiyyatı və mətbuatının inkişafında “Molla Nəsrəddin” jurnalının misilsiz rol oynaması. “Molla Nəsrəddin”in Azərbaycan xalqının mütərəqqi qüvvələrini, demokratik düşüncəli insanlarını öz ətrafında toplaya bilməsi. Jurnalın Tiflis, Təbriz, Bakı nəşrrləri. Mollanəsrəddinçilik – milli satirik ədəbiyyatın ədəbi təlimi kimi.. Mollanəsrəddinçilik və Cəlil Məmmədquluzadənin milli-mənəvi özünüdərk prosesində xidmətlərinin olması.

Füyuzat” jurnalının turançılığın siyasi sənədi və mədəni abidəsi olması. Jurnalın türk xalqlarının ictimai-siyasi tarixində və bədii şüurunda oynadı rol. Füyuzatçılıq romantizm cərəyanının ədəbi-ideoloji əsası kimi.  “Füyazat” jurnalının türkləşmək, islamlaşmaq, avropalaşmaq ideyası. Füyuzatçılıq hərəkatı və Əli bəy Hüseynzadənin ədəbi-publisistik fəaliyyəti.

**Azərbaycan ədəbiyyatında romantizm mərhələsi.**

ХХ əsrin əvvəllərində Azərbaycan ədəbiyyatında romanizim cərəyanıın yaranmasını şərtləndirən amillər. Romanitizm еstеtikasnın maarifçi idеologiya ilə qaynayıb-qarışması. XX əsr Azərbaycan romantiziminin həm orta əsrlərin ənənəvi «Şərq romantizmi»ndən, həm də romantizmin klassik (ХIХ əsr) Avropa tipindən fərqlənməsi.

**Hüseyn Cavid (1882-1944) romantizminin bədii-estetik xüsusiyyətləri.**

Hüseyn Cavidin (1882-1944) romantizmə meyli, bədii yaradıcılığa şeirlə başlaması.  Azərbaycan romantik mənzum dramaturgiyasının görkəmli yaradıcısı və banisi kimi. Hüseyn Cavidin nəsrlə yazdığı dram əsərləri: “Maral”, “Şeyda”. ”Şeyx Səan” faciəsinin Cavid dramaturgiyasının şah əsəri olması. “Afət” faciəsində kübar cəmiyyətinin meşşan əxlaqının mənəvi puçluğunun açılıb göstərilməsi. H.Cavidin “İblis” əsərində bəşəri mövzunun təcəssümü. Hüseyn Cavidin tarixi dramalrı.  “Peyğəmbər” və “Topal Teymur” əsərlərində ilk dəfə tarixi şəxsiyyətə və tarixdən alınmış hadisələrə müraciət etməsi. “Səyavuş” faciəsinin mövzu və ideya xüsusiyyətləri. “Xəyyam” dramında  şair və mütəfəkkir Ömər Xəyyamın simasında dövrünün fövqünə yüksələ bilən bir romantik qəhrəmanı canlandırması. Hüseyn Cavidin Şeyx Sənan” dramnın Azərbaycan ədəbiyyatında ilk mənzum tarixi faciə olması. Faciənin mövzusunun ilahi eşq olması və dramda sufi ideyaların əks olunması. Hüseyn Cavidin “Şeyx Sənan” faciəsi ilə Fəridəddin Əttarın «Mantıku t-tayr» əsəri arasında oxşar və fərqli məqamların olması. “Şeyx Sənan” faciəsində milli Şərq və dünya romantizminin bağlı olduğu köklərin olması.

**Cəfər Cabbarlı (1899-1934)** yaradıcılığının çoxcəhətliliyi, onun romantizmə mеylinin şеirlərindən başlaması. Cəfər Cabbarlının hekayə yaradıcılığı. “Mənsur və Sitarə”, ”Aslan və Fərhad”, “Dilbər” hekayələrinin mövzu və ideyası. Cəfər Cabbarlı dramturgiyasının özünəməxsus xüsusiyyətləri, obraz-qəhrəman tiplərinin rəngarəngliyi. Cəfər Cabbarlının sentimental qəhrəmanları. Cabbarlı romantizmində «Aydın» əsəri ilə başlanan və «Oqtay Еloğlu»nda davam еtdirililən romantik istiqamət və onun xüsusiyyətləri. “Od gəlini”-romantik tarixi dram əsəri kimi. Cəfər Cabbarlı yaradıcılığında realizmə meyil. "Sevil" pyesində Azərbaycan qadınının həyatından, “Almaz” da sosializm quruculuğu dövründdən,  “1905-ci ildə" xalqlar dostluğundan bəhs etməsi.

**Abdulla Şaiqin poeziyası və nəsri.** Abdulla Şaiqin (1881-1959) ədəbi yaradıcılığının çoхcəhətliliyi. Onun uşaq ədəbiyyatının banilərindən, həm rеalist ədəbiyyatın klassiki, həm də romantizmin görkəmli nümayəndəsi olması. Ictimai azadlıq mövzusunun Abdulla Şaiqin romantik lirikasında geniş yer tutması. “Iki müztərib, yaхud əzab və vicdan” yarımçıq romanında Abdulla Şaiqin romantik düşüncələrinin nəsrdə ilkin ifadəsinini tapması. “Məktub yetişmədi”, “Köç”, “Daşqın”, “İntiharmı, yaşamaqmı”, “Göbələk”, “İblisin huzurunda”, “Dursun”, “Əsrimizin qəhrəmanlar” əsrərnin ideya-mövzu xüsusiyyətləri. “Köç” və “Məktub yetişmədi” hekayələri və “Əsrimizin qəhrəmanları” romanı ilk milli nəsr örnəkləri kimi dəyərləndirilməsi. Abdulla Şaiqin elmi-pedaqoji görüşləri.

**Abbas Səhhətin yaradıcılığı.** Abbas Səhhət(1874-1918) lirik-romantik şair kimi. Vətən mövzusu və onun romantik həlli. Abbas Səhhət şeirlərindəki azadlıq problemi, azad cəmiyyət ideyası. “Şair, şeir pərisi və şəhərli” poemasında böyük ədəbiyyat uğrunda mübarizənin əks olunması. Abbas Səhhətin hekayələri və pyesləri.

**Məhəmməd Hadinin lirikası.** Məhəmməd Hadi (1879-1920) hürriyyət şairi kimi. “Nəğmеyi-əhraranə” (“Hürriyyət nəğməsi”, “Azadlıq nəğməsi”) şеiriində hürriyyət anlayışının obraza çevrilməsi. Məhəmməd Hadinin yaradıcılığında Vətən və Millət mövzularının ayrıca bir istiqaməti təşkil еtməsi.

**Cümhuriyyət dövründə Azərbaycan ədəbiyyatı**

**Məhəmməd Əmin Rəsulzadənin (1884-1955)** ədəbi-bədii irsi. Onun ədəbiyyatın müxtəlif janr və formalarına müraciət etməsi. “Müxəmməs” adlı əsərindən etibarən ədəbiyyatla sıx bağlılığın yaranması və davam etməsi. Məhəmməd Əmin Rəsulzadənin şeirləri, dramları, nəsr əsərləri, tərcümələrinin istiqlal məfkurəsinin zəminidə yaranması və gerçəkləşməsi.

**Əli bəy Hüseynzadə (1864-1940**) və XX əsr Azərbaycan romantizmi. Milli romantizmin idеologiyasındakı Avropaçılığın təməlinin onun yaradıcılığında qoyulması. Əli bəy Hüseynzadə və “Füyuzat” dərgisi. Əli bəy Hüseynzadə romantizmində millət və türkçülük anlayışları. “Siyasəti- fürusət” əsərində nəsr təhkiyəsinin bədii simvollarla işlənməsi.

**Əhməd Cavadın (1892-1937)** yaradıcılığında milli azadlıq və istiqlal uğrunda mübarizə motivləri. Əhməd Cavad-Cümhuriyyət şairi kimi. “Qoşma” və “İstiqlal uğrunda şeirlər” kitablarının çap olunması.

**Yusif Vəzir Çəmənzəminlinin (1887-1943) yaradıcılığı.** Yusif Vəzir Çəmənzəminlinin ilk hekayələrinin bədii xüsusiyyətləri.Yazıçının rəngarəng tiplər silsiləsi, bədii lövhələrin koloritliyi. Yusif Vəzirin “Gələcək şəhər” əsəri Azərbaycan nəsrində fantastik hekayə nümunəsi kimi. Yusif Vəzir Çəmənzəminlinin romanları. “Studentlər” romanınında Kiyevdə təhsil alan azərbaycanlı tələbələrin həyat və məişətləri, mədəni-maarif sahəsindəki düşüncələri, ətrafda cərəyan edən hadisələrə baxış və münasibətlərin qələmə alınması. ”Qızlar bulağı” romanı Azərbaycanın tarixinə dair axtarışların nəticəsində yaranan əsərlərdən biri kimi. “İki od arasında” romanı xronoloji baxımdan əhatə dairəsi geniş olan əsər kimi. Romanın tarixi faktlar, dövrün mühüm hadisələri əsasında qurulması. Romanın süjet xəttinin mərkəzində XVIII əsrdə yazıb-yaratmış görkəmli şair və dövlət xadimi Molla Pənah Vaqifin dayanması. Yusif Vəzir Çəmənzəminlinin elmi fəaliyyəti.

**Azərbaycan ədəbiyyatında sovet epoxası**

**Səməd Vurğun (1906-1956)** yaradıcılığının ilk dövrü və milli şeir üslubu uğrunda mübarizəsi. Səməd Vurğunun poeziyasında milli qürur hisslərinin, Azərbaycançılıq ideyasının tərənnümü. “Komsomol poeması”nda şairin öz daxili aləminə sadiqliyi, fərdi həyat materialına və müşahidələrinə söykənməsi. Səməd Vurğunun mənzum pyesləri: “Vaqif”, “Xanlar”, “Fərhad və Şirin”, “İnsan”. Tarixi mövzu və onun müasirlik baxımından bədii həlli. Tarixi mövzulara həsr olunmuş poemaları. ”İnsan” pyesində müharibə və sülh problemləri barədə fəlsəfi düşüncələrin əks olunması. “Vaqif” dramı və xalqımızın xarici istilaçılara qarşı mübarizə mövzusu. Şairin müxtəlif illərdə yazdığı poemalarının mövzu-problematikası. Səməd Vurğunun əfsanəvi mövzulara həsr olunmuş poemaları (“Bulaq əfsanəsi”, “Qız qayası”, “Aslan qayası”, “Ayın əfsanəsi”, “Hörmüz və Əhrimən” ) və sovet həyatını əks edən poemaları.(“Zamanın bayraqdarı”, “Dar ağacı”, “26-lar”, “Üsyan”, “Macəra”). “Aygün” mənzum romanı.

**Mikayıl Müşfiq(1908-1939)**in poeziyasında köhnəlilkə yeniliyin mübarizəsi motivləri. Şairin poeziyasında həyat lövhələrinin təzadlı ifadəsi. Klassik rübai janrının Mikayıl Müşfiq poeziyasında yeni,ictimai məzmunun, vətəndaşlıq hissinin ifadəçisi kimi çıxış etməsi.(“Duyğu yarpaqları”) Şairin sonetləri. Mikayıl Müşfiq epik əsərlər müəllifi kimi. Şairin poemaları: “Buruqlar arasında”, “Çoban”, “Mənim dostum”, “Sındırılan saz”, “Azadlıq dastanı” və s. Mikayıl Müşfiqin uşaqlar üçün yazdığı əsərlərinin mövzu-ideya xüsusiyyətləri.

**Mir Cəlalın** **(1908**–**1978)** satirik və yumoristik məzmunlu hekayələri. Azərbaycan sovet romanının inkişafında M.Cəlalın rolu. “Dirilən adam” romanında yazıçının novatorluğu. Ədəbiyyatımızda Mirzə Ələkbər Sabirin ilk bədii obrazının yaranması. (“Yolumuz hayanadır”) “Bir gəncin manifesti” romanında köhnə dünyanın törətdiyi faciələrin bədii əksi. Mir Cəlalın satirik üslubda yazdığı “Açıq kitab” romanı. Mir Cəlalın elmi fəaliyyəti.

**Mehdi Hüseynin yaradıcılığı (1909-1965)** Mehdi Hüseyn-XX əsr Azər­bay­can nəs­ri­nin gör­kəm­li nü­ma­yən­də­lə­rin­dən bi­ri­ kimi. Mehdi Hüseynin ilk hekayələri. M. Hü­seynin "Fər­yad" po­ves­ti­ndə mü­ha­ri­bə və onun tö­rət­di­yi fa­ciə­lər haq­qın­da bit­kin bir təəs­sü­rat ya­ra­tması. Mehdi Hüseynin "Daş­qın" ro­ma­nı­ Azər­bay­can so­vet ro­ma­nı­nın ilk nü­mu­nə­lə­rin­dən bi­ri kimi. Yazıçının "Tər­lan" ro­ma­nı­ və əsər­də kol­lek­tiv­ləş­dir­mə uğ­run­da ge­dən mü­ba­ri­zənin təs­vir olu­nması. "Kin" po­ves­tin­də in­qi­lab ərə­fə­sin­də olan Azər­bay­can kən­di­nin təs­viri: əsərdə iki gən­cin sev­gi­sin­dən söz açması, feo­dal-pat­riar­xal hə­yat tər­zi­nin sar­sıl­dı­ğı­nı gös­tə­rməsi. Mehdi Hüseynin Azər­bay­can ta­ri­xi nəs­ri­nin in­ki­şa­fın­da mü­hüm rol oy­na­ması. Yazıçının “Ko­mis­sar” po­ves­ti və “Sə­hər” ta­ri­xi ro­ma­nı. Mehdi Hüseynin tarixi mövzuda yazdığı pyesləri: “Ni­za­mi”, “Ca­van­şir” və “Şeyx Şa­mil”. Mehdi Hüseyn - tənqidçi kimi.

**Sabit Rəhmanın (1910-1970) bədii irsi.** Sabit Rəhmanın satirk nəsr yaradıcılığı. “Son faciə” povestinin böyük səhnə xadimi Hüseyn Ərəblinskinin həyatı, dövrü, Azərbaycan teatrının XX əsrin ilk onilliyindəki vəziyyətindən bəhs etməsi. “Nina” romanında XX əsrin əvvəllərində Bakıda genişlənməkdə olan azadlıq hərəkatının əksi. “Böyük günlər” romanında təsərrüfat və mədəni quruculuq işlərinin təsviri. Sabit Rəhmanın yaradıcılığının mühüm sahələrindən birini dramaturgiya təşkil etməsi. Sabit Rəhman yaradıcılığında komediya janrının geniş yer tutması. Dramaturqun həyatın komik cəhətlərini xüsusi məharətlə göstərə bilməsi. ”Toy” komediyasında ifşa hədəfləri. “Xoşbəxtlər” komediyasında mənəvi saflıq və təmizlik mövzusunun əksi. Sabit Rəhmanın digər komediyaları: “Aşnalar”, “Aydınlıq”, “Nişanlı qız”, “Əliqulu evlənir” və s.

**Məmməd Səid Ordubadinin (1872-1950) yaradıcılığı.** Məmməd Səid Ordubadinin poeziya yaradıcılığı.  Məmməd Səid Ordubadinin lirik və satirik şeirləri. Məmməd Səid Ordubadinin "Molla Nəsrəddin" jurnalında fəaliyyəti. Məmməd Səid Ordubadi-tarixi romanın banisi kimi. Yazıçının dörd cildlik “Dumanlı Təbriz” roman-epopeyası.Yazıçının Nizami Gəncəvi dövründən bəhc edən “Qılınc və qələm” romanı. Məmməd Səid Ordubadinin “Döyüşən şəhər” və “Gizli Bakı” tarixi romanları. Yazıçının "İki cocuğun Avropaya səyahəti" , "Bədbəxt milyonçu, yaxud Rzaquluxan firəngiməab" romanlarında maarifçilik ideyalarının təbliğ olunması. ”Qanlı sənələr” müəllifin real faktlar və sənədlər əsasında daşnaksütyun partiyasının fitvası ilə törədilən milli qırğın faciəsini qələmə alması.

**Süleyman Rəhimovun (1900- 1983) yaradıcılığı.** Süleyman Rəhimov yaradıcılığının Azərbaycan romançılığında xüsusi bir hadisə olması. “Şamo”romanı Azərbaycan nəsrində ilik epopeya nümunəsi kimi. Əsərdə xalqın, müxtəlif siniflərin və sosial-siyasi qrupların epik genişliklə təsvir olunması. “Saçlı” romanında dövrün ictimai-siyasi mənzərəsinin əks olunması. “Qafqaz qartalı” xalqımızın kəşməkəşli tarixini və mənəvi intibahını özündə ehtiva edən əsər kimi. “Ana abidəsi” romanında mədəni quruculuq illərinin təsviri. Süleyman Rəhimovun yaradıcılığında müharibə mövzusu: “Medalyon”, “Qardaş qəbri”, “Torpağın səsi” povestləri. Süleyman Rəhimovun “Mehman” povestinin mövzu-problematikası. Povestdə əxlaqi saflıq, çətinliklərə qarşı mətanət və barışmazlığın əsas yer tutması. Süleyman Rəhimovun “Ata və oğul” povestinin avtobiaoqrafik səciyyə daşıması. Süleyman Rəhimovun folkordan qaynaqlanan povestləri. “Güzgü göl əfsanəsi” povestindəki xalqa inamdan gələn romantik pafos. “Kəsilməyən kişnərti” povestində xalq yaradıcılığından gələn obrazlar. “Uğundu” povestinin böyük ədibimiz Cəlil Məmmədquluzadənin xatirəsinə həsr olunması.

**Ənvər Məmmədxanlının (1913-1990) yaradıcılığı.** Ənvər Məmmədxanlının orijinallığı ilə seçilən hekayə yaradıcılığı. ”Buz heykəl”, “O mahnılarda qayıtdı” hekayələrindəki təhkiyənin strukturu. Yazıçının Güney Azərbaycanın həyatından bəhs edən hekayələri: ”Boyunbağı”, “Karvan dayandı”, “Baş xiyabanda”, “Qızıl qönçələr”. Ənvər Məmmədxanlı - dramaturq kimi. “Şərqin səhəri” pyesində hadisələrin Bakıda və Həştərxanda cərəyan etməsi. Pyesin inqilabi hərəkatın həm bədii, həm də təbii əksi baxımından maraq doğurması. “Od içində” pyesində Güney Azərbaycanda milli-azadlıq hərəkatı dağıldıqdan sonra cərəyan edən hadisələrin təsvir olunması. “Şirvan gözəli” komediyasında satirik məzmun. Ənvər Məmmədxanlının tarixi əsərləri: “Babək” romanı və “Xürrəmilərin ağ şahini” pyesi.

**Mirzə İbrahimovun yaradıcılığı** **(1911-1993)** Azərbaycan sovet romanının inkişafında Mirzə İbrahimovun rolu. Cənubi Azərbaycanda milli hərəkat və “Vətən yolunda”qəzetindəki redaktorluq fəaliyyəti. «Gələcək gün»-Azərbaycan ədəbiyyatında ilk siyasi roman nümunəsi kimi. Romanda demokratik və inqilabçı qüvvələrin geniş planda təsvir edilməsi. Mirzə İbrahimovun «Cənub hekayələri» silsiləsi (“Azad”, “12 dekabr”, “Tonqal başında”, “İztirabın sonu”, “Salam sənə, Rusiya”) Yazıçının “Böyük dayaq” romanında rəhbər və xalq problemi. “Pərvanə” romanında Azərbaycan xalqının Rusiya tərkibinə daxil olduqdan sonrakı taleyi və tərəqqi yolları barədə düşüncələrin əksi. Mirzə İbrahimovun dram yaradıcılığı. Elmi fəaliyyəti və tərcümələri.

**İlyas Əfəndiyevin (1914-1996)** ilk hekayələri və “Kənddən məktublar” silsiləsi. **“**Söyüdlü arx**”** yazıçının roman yaradıcılığının ilk nümunəsi kimi. İlyas Əfəndiyevin nəsrində şəxsiyyət azadlığı məsləsi və “Körpüsalanlar” romanı. Romannın aşkar novator elementlərlə zəngin olması. İlyas Əfəndiyevin kənd həyatına həsr olunmuş romanı. Yazıçının folkor poetikasına və ifadə vasitələrinə müraciəti. İlyas Əfəndiyevin avtobiqrafik nəsr nümunələri. İlyas Əfəndiyevin dram əsərləri və dramaturgiyamızda yeni bir üslubi istiqamət -lirik-psixoloji üslubun formalaşması. İlyas Əfəndiyevin dramaturgiyasında tarixi mövzunun əks olunması.

**Rəsul Rzanın poeziyası. (1910-1981)** Rəsul Rza poeziyasında sərbəst seir şəkli.Şairin ilk şeirlər kitabı. Rəsul Rza poeziyasında siyasi lirikanın üstün mövqeyə malik olması. Şairin beynəlxalq mövzuda qələmə aldığı şeirləri. Rəsul Rzanın poemalarının mövzu və ideya əhatəsi. “Qızılgül olmayaydı” poemasının şairin yaradıcılığında xüsusi yer tutması. Poemada şairin cavanlıq dostu-Mikayıl Müşfiq üçün həsrəti, qara illərdə baş vermiş amansız və heç zaman yaddan çıxmayan bəzi hadisələr barədə düşüncə və qənaətlərin əksini tapması. Rəsul Rzanın rəng yozumları və simvolikasını böyük ustalıqla poetik dilə çevirməsi. “Rənglər silsiləsi” nin Azərbaycan xalqının sənət və dil yaddaşının zənginliyini əks edirən poetik nümunələrdən ibarət olması. Rəsul Rzanın satirk şeirləri. Rəsul Rzanın elmi və tərcüməçilik fəaliyyəti.

**Əli Kərimin poeziyası. (1931-1969)**  Əli Kərim poeziyasının Azərbaycan ədəbiyyat tarixində mövqeyi. Əli Kərim poeziyası pafosdan konkretliyə, patetikadan bədii dəqiqliyə keçidin ən parlaq nümünəsi olması. Əli Kərimin şeirlərinin mövzu-ideya və poetik forma orijinallığı ilə seçilməsi: “Babəkin qolları”, “İki svgi”, “Heykəl və heykəlin qardaşı” və s. Əli Kərimin lirik-epik poemaları. Şairin nəsr yaradıcılığı: “Pillələr” romanı və “Mavi nəğmənin sahilində” povesti.

**Azərbaycan ədəbiyyatında yeni mərhələ-60-cı illər.**

60-cı illərdə cəmiyyətdə gedən ictimai-siyasi, ədəbi, mədəni proseslər.Mənəvi iqlimin dəyişməsi. Müasir həyatın və problemlərin ədəbiyyata gətirilməsi. Ədəbiyyatda yeni axtarışlar,yeni mövzu və problematika. Poeziyada yeni yeni üslubların formalaşması.

**Bəxtiyar Vahabzadənin** **(1925-2008)** yaradıcılığı. Həyat və zaman haqqında fəlsəfi şeirləri. Vətən və vətəndaşlıq poeziyası. “Gülüstan” poemasında ikiyə bölünmüş Vətən obrazı. “Muğam” poemasında milli-mənəvi irsi yaşatmaq ideyası. “Şəbi-hicran” poemasında Füzuli obrazının təcəssümü. Bəxtiyar Vahabzadənin dramaturgiyası. “İkinci səs”, “Vicdan”, “Yağışdan sonra”, “Yollara iz düşür” və s. pyeslərində müasir dövrün problemlərinin lirik-fəlsəfi planda, yeni əlvan boyalarla təsvir edilməsi. “Fəryad” və “Hara gedir bu dünya”, “Özümüzü kəsən qılınc”, “Cəzasız günah”, “Dar ağacı” pyeslərində tarixi yeni baxış.

**Xəlil Rza Uluturkün** (**1932-1994)** yaraıcılığı. Xəlil Rza Ulutürk milli isiqlal şairi kimi. Yaradıcılığında milli özünüdərk ideyalarının aparıcı rol oynaması.. Şairin yaradıcılığının əsas leytmotivini Azərbaycanın ərazi bütövlüyü, imperiya istimarından qurtuluşu, dövlət müstəqilliyinin təmin olunması kimi ideyalarının təşkil etməsi. 80-ci illərdə bu meylin artan xətt üzrə inkişaf edərək özünün yüksək mərhəlləsinə çatması. Xəlil Rza Ulutürkün isiqlalçılıq məfkurəsinin poetik təcəssümü olan “Məndən başlanır Vətən”, “Uzun sürən gənclik”, “Davam edir 37...” kimi cürətli kitabları.

**Məmməd Arazın** **(1933-2004)** yaradıcılığı. Məmməd Arazın insan mənəviyyatının dərinliklərini, ana Vətənin dərd-sərini, məhəbbəti və kədəri qələmə alması. Şairin sənətinin mayasını millilik və müstəqillik, azadlıq düşüncəsinin, ayıq, fəal vətəndaşlıq mövqeyinin təçkil etməsi. Məmməd Arazın "Ayağa dur, Azərbaycan" şeiri ölkəmizin müstəqillik uğrunda mübarizə marşı kimi səslənməsi. Milli birlik, mənəvi bütövlük və azadlıq Məmməd Araz şeirinin əsas ilham qaynağı olması. Şairin yaradıcılığının müxtəlif dövrlərinin məhsulu olan “Vətən mənə oğul desə”, “Yenə Arazı gördüm”, “Dağlara çağırış”, “Dünya düzəlmir”, “Bu millətə nə verdik ki”, “Əsgər oğul”, “Ağlama”, “Kəlbəcər qaçqınlarına”, “Qalx ayağa, Azərbaycan” kimi ittiham və səfərbərlik ruhlu şeirləri.

Məmməd Arazın poemaları. “Üç oğul anası” (1957) poemasında İkinci cahan hərbində üç oğlunu itirmiş Azərbaycan qadınının - Ananın mərdanə bədii obrazının canlandırılması. “Araz axır” (1960) poemasında tarixi və milli taleyimizlə bağlı düşüncələrin bədii-fəlsəfi əksi. “Paslı qılınc” (1964) poemasında şairin mürəkkəb həyati mətləblərin ifadəsinə yönəlməsi. Məmməd Arazın “Atamın kitabı” poeması Vətən təəssübkeşliyi və mənəvi ucalıq haqqında yazılmış ən kamil poetik dastan kimi. Böyük Mirzə Ələkbər Sabirə həsr olunmuş “Mən də insan oldum” (1962) poeması. “Əsgər qəbri haqqında ballada” poemasında lirik başlanğıc aparıcı rol oynaması. “Qayalara yazılan səs” isə tam halda lirik-romantik poema formasında düşünülmüşdür. “Qayalara yazılan səs” peyzaj mükəmməl nümunəsi olması.

**İsa Hüseynovun (Muğanna) (1928-2014) y**aradıcılığı. İsa Hüseynovun ədəbiyyat aləminə Böyük Vətən müharibəsindən sonra gəlməsi və müasir bədii nəsrimizin inkişafında əhəmiyyətli rolu olması. Yazıçının aydın ideya mövqeyi, həyat həqiqətlərinə bədii həssaslıq, psixoloji təhlil və kəskin drammatik konfiliktlər yaratmaq qabiliyyəti. Yazıçının ilk irihəcmli əsərləri olan “Bizim qızlar” və “Dan ulduzu” povestlərinin müasir və əhəmiyyətli mövzuya həsr olunması. “Faciə” povestində insan və təbiət, nəsillər arasında problemlərin bədii həlli. “Doğma və yad adamlar” povestində müharibə dövrü kənd həyatının tipik mənzərələri və son dövr şəhər mühitinin bir sıra məişət səhnələri əks olunması. İsa Hüseynov yaradıcılığında arxa cəbhədəki həyat şəraitinin, müharibənin törətdiyi psixologiyanın təsvir- “Tütək səsi” və “Saz” povestləri. “Kollu Koxa” povesti sadə xalq kütlələrinin tənqidi təfəkkürünün, mənəvi təkmilləşmə qüdrətinin mücəssiməsi kimi. İsa Hüseynovun hekayə yaradıcılığı. İsa Muğannanın yaradıcılığında “İdeal”a qədərki mərhələ, “İdeal” və “İdeal”dan sonrakı mərhələ. İsa Hüseynovun “Məhşər romanı ilə ədəbiyyatımızın zaman, məkan miqyasınının genişlənməsi. Romanın hürufilik hərəkatından bəhs etməsi şəxsiyyətin kamilliyi problemi

**İsmayıl Şıxlının (1919-1995**) yaradıcılığı. İsmayıl Şıxlının ədəbiyyata şeirlə gəlməsi.Yazıçının ilk hekayələrində müharibə və insan mövzusunun psixoloji tərəflərini bədii təsvirin mərkəzində dayanması. “Həkimin nağılı”, “Konserv qutuları”, “Səhəri gözləyirdik”, “Kerç sula­rın­da” adlı hekayələrində bədii əksetdirmədə dəqiqlik, canlılıq və reallıq. İsmayıl Şıxlının romanları. “Ayrılan yollar” da  əmək prosesində qarşıya çıxan çətinliklərdən doğan konfliktin bədii təsvirin üst qatı olması. İsmayıl Şıxlının “Dəli Kür” romanında sosialist realizmi estetikasının müqavimətinin uğurla qırılması. “Dəli Kür” romanının baş qəhrəmanı Cahandar ağanın Azərbaycan milli xarakterini ifadə etməsi. “Ölən dünyam” romanında “Dəli Kür” ruhunun davam etməsi. İsmayıl Şıxlının “Əfsanə və rəvayətlər” silsiləsi”. İsmayıl Şıxlının publisistikası.

**Yusif Səmədoğlunun (1935-1998) yaradıcılığı**. Yusif Səmədoğlunun XX əsr Azərbaycan ədəbiyyatı tarixində özünəməxsus yer tutması. Yazıının həyata, gerçəkliyə fərqli münasibəti. Yusif Səmədoğlu hekayə ustası kimi. Yazıçının “İncə dərəsində yaz çağı”. “Qalaktika”. “Astana”, “Bayatı-Şiraz” hekayələrində təsvir üsulunun özünəməxsusluğu. “Qətl günü” romanı ədəbi hadisə kimi. Romanın pilifonizmi və monumentallığı. Yazıının “Deyilənələr gəldi başa” yarımçıq romanı.

**Sabir Azəri (1938-2010)** nin hekayə, povest və romanlarında  kəskin münaqişə doğuran konfliktlər və dolğun xarakterlərin olması. “Duman çəkilir” povestində iyirminci illərin mürəkkəb hadisələrinin canlandırilması. Yazıçının “Günəşə sarı gedəndə”, “İlk təkan”, “Ölə bilməyən adam”, “Gecə məşəl yanır” povestlərinində, “Sonsuzluq" romanında dhəyat həqiqətlərinin bədii həqiqətə çevirə blməsi. “Dalanda” romanında mənəvi-əxlaqi problemlərin əks olunması.

**İsi Məlikzadənin (1934-1995) yaradıcılığı.** İsi Məlikzadə XX əsr Azərbaycan ədəbiyyatında povest janrının yaradıcılarından biri kimi. “Quyu”, “Yaşıl gecə” və "Dədə palıd" povestlərində kəndin ağrı-acılarından, mənəvi baxımdan ekoloji tənəzzülündən, kənddə yaşayan insanların müxtəlif qayğılarından bəhs etməsi. “Gümüşgöl əfsanəsi” povestində urbanizasiya probleminin bədii həlli. İsi Məlikzadə-hekayı ustası kimi.

**Sabir Əhmədlinin(1930-2009) yaradıcılığı.** Sabir Əhmədlininyaradıcılığında XX əsr Azərbaycan gerəkliyinin əks olunması. İlk hekayələrindəki dil aydınlığı, şirinlik, həyatı müşahidə təbiilik. ”Aran” və “Görünməz dalğa” romanlarında  Azərbaycan kəndinin müharibədən sonrakı – «dinc quruculuq illərindəki» mənəvi panoramını əks etdirməsi. “Dünyanın arşını”- fəlsəfi publisistik roman nümunısi kimi.  “Yamacda nişanə”, “Toğana”, “Mavi günbəz”, “Yasamal gölündə qayıqlar üzürdü”, “Yasaq edilmiş oyun, “Gülmalı kişinin axırı” əsərlərində sərtliyin olması. Sabir Əhmədlinin 90-cı illərdən sonrakı yaradıcılığı.

**Ramiz Rövşənin (1946) yaradıcılığı**. Ramiz Rövşən poeziyazının naturfəlsəfi mahiyyəti. Şairin yaradıcılığında modernizmin əlamətlərinin olması. “Qapı” poemasının zəngin fəlsəfi tutuma malik olması. “Canavar ovu” poemasında ekzistensial problemlərin bədii təcəssümü. Ramiz Rövşənin nəsri.

**Vaqif Səmədoğlunun ( 1939-2015) yaradıcılığı.** Vaqif Səmədoğlunun poeziyasında ölüm, azadlıq, dünya motivlərinin fərqli çalarlar kəsb etməsi. Şairin poeziyasında gözlənilməz keçidlərin olması. Vaqif Səmədoğlunun şerilərində aşkar modern əlamətlərin olması. Vaqif Səmədoğlunun dramaturgiyası.

**Vaqif Bayatlı Odərin (1948) poeziyası.** Vaqif Bayatlı şeirlərində lirik-fəlsəfi düşüncənin olması. Vaqif Bayatlı poeziyasının daha çox minor motivlər üstə köklənməsi. Vaqif Bayatlı Odərin şeirlərində, hissin, duyğunun daha çox səmavi duyğulara, məhəbbət ovqatına köklənməsi. Şairin metafizik mahiyyətə enməsi, insan-Tanrı münasibətlərini çağdaş poetik mətnə gətirməsi.

**Anarın yaradıclığı (1938).** Anar yaradıcılığının çoxşaxəliliyi, zəngin janr xüsusiyyətlərinə malik olması. Ədəbiyyata hekayə gəlişi və geniş oxucu kütləsinin marağını qazanması. Anar yaradıcılığında povest janrının əhəmiyyətli yer tutması. “Dantenin yubileyi” povestində cəmiyyətdə və sənətdə yerini tapa bilməyən insanın ağrı və əzablarının ifadə olunması. “Əlaqə” povesti elmi-fantastik janrın uğurlu nümunələrindən biri kimi. Yazıçının “Macal” povestində insan və zaman amilinin orijinal bir formada ifadə etməsi. “Otel otağı” povestində müstəqillikdən sonrakı dövrün hadisələrinin əks olunması. “Beşmərtəbəli evin altıncı mərtəbəsi”-“Ağ liman” povestinin davamı kimi. Yazıçının “Beşmərtəbəli evin altıncı mərtəbəsi” romanında ekzistensial problemlərin əks olunması. Anarın “Ağ qoç, qara qoç” romanı- postmodernist roman nümunəsi kimi. Yazıçının dramturgiya yaradıcılığı. Anarın publisistikası.

**Elçinin (1943) yaradıcılığı.** Elçin bədii nəsr ustası kimi. Yazıçının yaradıcılığında hekayə janrının mühüm yer tutması. Hekayələrinin əsas mövzu və problematikasının insanın mənəvi dünyası olması. Elçinin “Qaçqınlar “ hekayələr silsiləsi. Yazıçının povest janrına müraciəti. Elçinin romanları. “Mahmud və Məryəm” romanının janr özünəməxsusluğu. Romanda “Əsli və Kərəm” dastanının mövzu və süjetindən istifadə edilməsi, eyni zamanda XVI əsrin birinci yarısında Azərbaycanın sosial-siyasi vəziyyətindən bəhs etməsi. Romanda folkor süjeti və motivlərinin mühüm yer tutması. “Mahmud və Məryəm” romanında reallıq və şərtiliyin olması. Elçinin “Ölüm hökmü” romanında şərti-metoforik elementlərin olması. “Ağ dəvə” romanında yazıçının kökəqəyədəşın, milli özünüdərkin yollarını göstərməsi. Romanın humanist konsepsiyasının olması. Elçinin komediya janrına xüsusi əhəmiyyət verməsi. Komediyalarının mövzu və problematika əhatəsi: “ağıllı dəli”. Elçinin elmi-tənqidi görüşləri.

**Mövlud Süleymanlının (1943) yaradıcılığı.** Yazıçının yaradıcılığının xalq bədii təfəkküründən qaynaqlanması. Mövlud Sülüeymanlının hekayələri. “Quru kəllə”, “İt dərsi”, “Ağacan” və s. hekayələrində mifik tərzi. Mövlud Süleymanlının “Şanapipik”, “Duzsuzluq”, “Ot”, “Noxtalı adam” povestlərində etnoqrafik həyat tərzi.“Dəyirman”, “Şeytan”povestlərində sovet rejiminin çürüməyə, çökməyə başladığının əks olunması. Mövlud Süleymanlının romanları: “Köç”, “Səs”, “Ceviz qurdu”. Köç” romanı xalqımızın köçəri ruhunun bədii etnoqrafiyası kim. Romanın başlıca ideyasının Azərbaycan xalqının birliyi ideyası olması. Mövlud Süleymanlının romanlarında şərti-metaforizmin olması.

**Kamal Abdulla (1950)** Azərbaycan ədəbiyyatında postmodernizmin yaradıcısı kimi. Kamal Abdullamnın çağdaş Azərbaycan nəsrinin təhkiyə resurslarını dəyişən yazıçı olması. Yazıçının hekayələrində mif-folkor elementlərinin olması. “Yarımçıq əlyazma” romanın postmodernizm ədəbi cərəyanın ən parlaq nümunəsi olması. “Sehrbazlar dərəsi» romanında reallığın əsatir və əfsanələrdə axtarılması. “Unutmağa kimsə yox..” müəllif dünyagörüşünü bütövlükdə özündə əks etdirən roman nümunəsi olması.Kamal Abdullanın ədəbi- fəlsəfi esseləri, pyesləri.

**Azərbaycan mühacirət ədəbiyyatı**

Mühacirət ədəbiyyatının milli ədəbiyyatın ayrılmaz tərkib hissəsi olması. Mühacirət ədəbiyyatı anlayışı və onun təşəkkülü problemləri. Mühacirət irsinin milli ədəbiyyatları zənginləşdirməsi.

**Əhməd Ağaoğlu (1869- 1939 i**ctimai xadim, jurnalist, pedaqoq və yazısçı kimi. Əhməd Ağaoğlunun Azərbaycan və Türkiyə mühitində ictimai-siyasi fəaliyyəti. Yazıçının Qərb elmi-mədəni mühitini ilə sıx əlaqə qurması. **Əhməd Ağaoğlu yaradıcılığında "mədəniyyət" anlayışı və yeni mədəniyyət konsepsiyası.** **Əhməd Ağaoğlunun islami baxışları.**

**Ümbülbani Banin (1905-1992)** Yaradıcılığnın Fransa mədəni mühitində formalaşması. “Qafqaz günləri” kitabının işıq üzü görməsi və rəğbətlə qarşılanması. “Paris günləri” romanı və yazıçıya şöhrət gətirən “Mən opiumu seçdim” və digər əsərləri dərc olunmuş kitabı.

**Almas İldırım (1907-1952)** Azərbaycan mühacirət poeziyasının ən məşhur nümayəndəsi kimi. Şairin ilk təhsil illəri. İlk şeirlərinin geniç oxucu kütləsi tərəfindən rəğbətlə qarşılanması. Dağıstanda sürgün həyatı və pedaqoji fəaliyyəti. Vətənin azadlığı məsələsinin Almas İldırımın poeziyasında başlıca mövzu olması. Şairin sürgündə, vətəndə və qürbətdə yazdığı şeirlərində müəyyən bağlılığın olması.

**Bədii əsərin məzmun və forması. Kompozisiya və süjet**

Sənət və ədəbiyyatda məzmun və forma. Məzmun və formanın qarşılıqlı əlaqəsi. Bədii məzmun və onun ünsürləri. Mövzu və ideya bədii məzmunun tərkib hissəsi kimi. Bədii əsərdə mövzu və ideyanın çoxcəhətliliyi. İdeyanın əsas, müəllif və obyektiv kimi növlərə bölünməsi. Formanın bədii məzmunun ifadə şəkli olması. Bədii forma və onun elementləri. Bədii əsərin kompozisiya və süjeti formanın aparıcı kateqoriyası kimi. Kompozisiya və süjetin qarşılıqlı əlaqəsi. Kompozisiyanın əsas prinsipləri. Süjet və onun mərhələləri. Süjetin əsas əlamətləri. Süjet və fabula. Süjetdən kənar elementlər. M. F. Axundzadənin bədii əsərin məzmun və forma haqqında fikirləri.

**Bədii əsərin dili. Məcazlar sistemi.**

Bədii əsərin dili və ədəbi dilin ümumxalq dilindən qidalanması. Bədii dilin ümümxalq dilinin bir şaxəsi olması;onun spesifik xüsusiyyətləri. Bədii dilin ifadə imkanlarının genişliyi. Neologizmlər, arxaizm, varvarizm, vulqarizm, jarqonizmlər. Məcaz və onun xüsusiyyətləri. Məcazlar sistemi:bədii təsvir və ifadə vasitələri. Dilin zənginləşməsində məcazların rolu.

**Liriklik və epiklik**

Nəzm və onun poetik xüsusiyyətləri. Nəzmdə hiss, həyəcan və poetik təəssürat bolluğunun olması. Nəzmdə ahəng, söz və ifadələrin mütənasib növbələşməsi. Nəzmin əsas vahidləri:ölçü, misra, beyt, bənd, qafiyə, rədif. Nəsr və onun daxili qanunları. Nəsrin təhkiyə əsasında yaranması.

**Poetik vəznlər**

**Heca vəzni**. Azərbaycan şeirinin vəznləri: heca, əruz, sərbəst şeir. Azərbaycan şeir ölçülərinin tələb və xüsusiyyətləri. Şeir vəznlərinin paralel inkişafı və onların bir-birinə təsiri. Heca vəznin Azərbaycan şifahi xalq ədəbiyyatında, aşıq yaradıcılığında geniş yayılması. Müasir şeirdə heca vəznin inkişafı. Heca vəznin ölçü müxtəlifliyi.

**Əruz vəzni.** Əruz vəznin yaranması və inkişaf tarixi. Əruzun Azərbaycan klassik poeziyasının aparıcı vəzni olması. Əruz vəznin ölçü və təfilələri. Əruzun bəhrlərə və dairələrə bölünməsi. Azərbaycan ədəbiyyatşünaslığında əruzun elmi şəkildə araşdırılması. Əruz vəzninin Azərbaycan poeziyasında ən işlək bəhrləri.

**Sərbəst şeir.** Sərbəst şeirin yaranması və inkişafı. Sərbəst şeirdə misraların və qafiyələrin sərbəstliyi. Sərbəst şeirdə ahəngin aparıcı olması. Müasir dövrdə sərbəst şerin geniş yayılması.

**Azərbaycanda ədəbi-estetik fikrin istiqamətləri**.

Orta əsrlər Azərbaycanda ədəbi-nəzəri fikir. Xətib Təbrizi-ədəbi-nəzəri fikrin görkəmli nümayəndəsi kimi. Mirzə Fətəli Axundzadənin ədəbi-estetik görüşlərində tənqid, məzmun və forma, teatr və dramaturgiya məsələlərinin qoyuluşu.

**Bədii üslub, ədəbi metod və cərəyan.**

Ədəbiyyatşünaslıqda metod, üslub, cərəyan anlayışları. Ədəbi cərəyanların onunla yaxın olan metod, üslub kimi kateqoriyalarla bağlılığı. Ədəbi cərəyanın yaradıcılığın nəzəri əsası, dünyaduyumu baxımından bir-birinə yaxın olan sənətkarların yaradıcılıq birliyi, gerçəkləşmiş bədii metod olması. Metodun tarixən şərtlənməsi, onun bədii təcrübədə inkişafı. Romantik və realist metodlar, onların yaradıcılıq prinsipləri, bədii inikas üsulları. Ədəbi metodlardan qarşılıqlı əlaqə zəminində bəhrələnməyin zəruliliyi. Bədii ədəbiyyatda üslub, onun çoxcəhətli məna daşıması. Üslubun müəyyən tarixi-sosial mühütdə yaranması, fərdi üslububn yazıçının fərdiyyəti, təkrarsızlığı olması.

**Müasir ədəbi-estetik cərəyanlar**

**Simvolizm. Modernizm.** Sımvolizmin XIX əsrin 80- ci illərində Fransada ədəbi cərəyan kimi formalaşması. Simvolistlərin ideya-estetik baxışları. Modernizminin yaranması və inkişafı. Modernizmin mahiyyəti və təzahür müxtəlifliyi. Modernizmin nəzəriyyəçisinin ispan filosofu Orteqa-i-Qasetin cərəyan haqqında mülahizələri. Modernizmin obraz-metafora sistemi. Azərbaycan ədəbiyyatında modernizm.

**Dadaizm, kubizm, sürrealizm ədəbi-estetik cərəyanları** Sürrealizm cərəyanının 1919-cu ildə A. Bretonun, F. Suponun və L.Araqonun başçılıq etdiyi "Litteratür" jurnalının ətrafında forrnalaşması. Q.Appoliner və onun sürrealizm cərəyanı haqqında fikirləri. Sürrealizm və freydin təhtəlşüur nəzəriyyəsi. Dadaizm cərəyanının ədəbi-eestetik fikir tarixində yeri. Kubizmin bir rəngkarlıq konsepsiyası kimi XX əsrin əvvəllərində təşəkkülü. Kubistlərin gözəlliyin mahiyyəti və gerçəkliyin inikas vasitələri haqqında ideyaları.

**Ekzistensializm, absurd teatr ədəbi-estetik cərəyanları.** Ekzistensializmin fəlsəfi cərəyan kimi Birinci və İkinci dünya müharibələri arasındakı dövrdə Almaniyada təşəkkül tapması.Eksiztensializm ədəbi-estetik cərəyan kimi və onun Fransada 50-60-cı illərdə J.P.Sartrın, S.Bovuarın, A.Kamyunun, Q.Marselin əsərlərində konseptual səciyyə kəsb etməsi. Ekzistensializmin aparıcı kateqoriyaları.

Absurd teatr XX əsrin yeni teatr konsepsiyası kimi. Absurd teatrın dünya dramaturgiyasının əsas yaradıcılıq metodu olması..Absurd teatrın ənənəvi teatrdan fərqi. Absurd teatrın əsas xususiyyətləri.

**Postmodernizm ədəbi estetik cərəyan kimi.**Postmodernizmin XX yüzilliyin 80-ci illərində Amerika və Avropanın bəzi inkişaf etmiş ölkələrində müstəqil ümumestetik fenomen kimi qəbul olunması. Postmodernizmin modernizmin həm davamı, həm də inkarını göstərən bədii cərəyan kimi meydana çıxması. Postmodernizm və dekonstruksiya.

**Ədəbiyyatşünasılqda tədqiqat metodları**

XX əsrdə təşəkkül tapmış ədəbiyyatşünaslıq cərəyanları və məktəblərinin XIX əsrdə Qərbi Avropada yaranmış ədəbiyyatşünaslıqla bağlı olması.

Bioqrafik metodun ilk ədəbiyyatşünaslıq metodlarından biri olması. Fransız romantizminin nümayəndəsi Sent-Bövün bioqrafik metodun əsasını qoyması.Bioqrafik metodun bədii yaradıcılığın subyektinə söykənməsi.

Mifoloji metodun ədəbiyyatın müqayisəli, folklorla vəhdətdə öyrənilməsinə maraq oyatması. Mifoloji nəzəriyyənin nümayəndələri.

Mədəni-tarixi metodun mifoloji nəzəriyyə ilə eyni dövrdə yaranması. Metodun tərəfdarlarının sənəti həyatın, xalqın tarixinin müəyyən üsullarla ifadə vaistəsi kimi təqdim etməsi. Mədəni-tarixi metodun nümayəndələri.

Müqayisəli-tarixi metod, yaxud komporativizmin xüsusiyyətlərini alman sanskritoloqu T.Benfeyin müəyənləşdirməsi.Metodun tərəfdarlarının iqtibas və təsir, süjetin keçiciliyi anlayışlarının əsas hesab etmələri.Metodun nümayəndələri.

Psixoanalitik metodun XX əsrdə avstriyalı mütəfəkkir Z.Freydin təlimi əsasında formlaşması. M eyl və şüursuzluq təliminin bu metodda aparıcı yer tutması.

Formal metodun məzmuna etinasız qalması bədii yaradıcılıqda cəmiyyətin, həyatın inkişaf qanunauyğunluqlarının, sosial mühitin, sənətkarın dünyagörüşünün rolunu inkar etmələri.Formal metodun nümayəndələri.

**Ədəbiyyat**

1. Abdullayeva M. Klassik poeziya: ezoterik təlim, B, 2010
2. Anar. Əsərləri, III cild.“Həyatım ağrıyır” (Ənvər Məmməd­xanlı haqqında xatirə-povest), B.,2004.
3. Azərbaycan ədəbiyyatı tarixi, Bakı, Elm, 2007
4. Azərbaycan ədəbiyyatı tarixi, Bakı, Elm, 2009
5. Azərbaycan ədəbiyyatı tarixi, Bakı, Elm, 2011
6. Azərbaycan ədəbiyyatı tarixi, I cild, Bakı, Elm, 2004
7. Azərbaycan Sovet ədəbiyyatı, B., 1988.
8. Azərbaycan sovet yazıçıları, B.,1958
9. Bayramov Q.Vurğun poeziyası, B., 1976
10. Borev Y.Estetika. Bakı, 1980
11. Cümşüdoğlu N. Füzulinin sənət və mərifət dünyası, B, 1997
12. Əhmədov B.XX yüzil Azərbaycan ədəbiyyatı.Mərhələlər.İstiqamətlər.Problemlər.B.,Elm və təhsil.2015
13. Əhmədov T. Azərbaycan yazıçıları XX-XXI yüzillikdə, B., 2011.
14. Əliyev R. Ədəbiyyat nəzəriyyəsi .Bakı, Mütərcim.2008
15. Feyzullayeva V. Füzulinin ömür yolu, B, 1997
16. Gülrux Əlibəyova. Axtarışlar, kəşflər, B., 1970.
17. Hacıyev A. Ədəbiyyat nəzəriyyəsi.Bakı,Mütərcim, 1996
18. Hacıyev A. Mirzə İbrahimov, B., 1982.
19. Hüseynov Ə. Mir Cəlal, B., 1991.
20. İlyas Əfəndiyev, Biblioqrafik göstərici, B., 1985.
21. İsmayılov Y. Mir Cəlalın yaradıcılığı. B., 1983
22. İsmayılov Yaqub. Əbülhəsənin yaradıcılığı, B., Eım, 1986.
23. İsmaylov Y. İlyas Əfəndiyevin yaradıcılıq yolu, Elm, 1991
24. M. Cəlal, F. Hüseynov. XX əsr Azərbaycan ədəbiyyatı tarixi. Maarif nəşriyyatı, Bakı, 1982
25. Müasir Azərbaycan ədəbiyyatı. 2 cilddə, II cild, B.,BDU nəşri, 2004
26. Müasir Azərbaycan ədəbiyyatı.2 cilddə, I cild. B.,BDU nəşri.2003
27. Müstəqillik dövrü Azərbaycan ədəbiyyatı, 2 cilddə, I cild. Bakı, “Elm və təhsil”, 2016, 800 səh.
28. Müstəqillik dövrü Azərbaycan ədəbiyyatı, 2 cilddə, II cild. Bakı, “Elm və təhsil”, 2016, 1088 səh.
29. Nəbiyev A., Azərbaycan xalq ədəbiyyatı. B. Turan, 2002, 678 s.
30. Paşayev M.C. Biblioqrafiya, B.,1998.
31. Qarayev Y.Azərbaycan ədəbiyyatı: XIX və XX yüzillər.B.,Elm,2002
32. Qarayev Y.Realizm: sənət və həqiqət.B.,1980.
33. Quliyev N. Vətən və xalq naminə, B., 1981.
34. Salahova A. İlyas Əfəndiyev yaradıcılığının poetikası, B.,1984.
35. Səfərli Ə. XVII- XVIII əsrlər Azərbaycan epik şeiri. B. 1982
36. Səfərli Ə., Yusifov X., Qədim və orta əsrlər ədəbiyyatı, B, 1998
37. Seyidov Y. Süleyman Rəhimov, Azərnəşr, 1971.
38. Seyidov Y. Mehdi Hüseyn, B.,1979
39. Şıxıyeva S.Nəsiminin lirikası, B, 1001.
40. Sona Xəyal. Rəsul Rza, B., 2003.
41. Vahabzadə B. Səməd Vurğun, B., 1984.
42. Xəlilov Q. Azərbaycan romanının inkişaf tarixindən, B., Elm, 1973.
43. XIX əsr Azərbaycan ədəbiyyatı (poeziya), Bakı, Nurlan, 2009
44. Zeynallı A. Səməd Vurğun sənəti, B.,1990.
45. Zeynalova D.Modernizm.Postmodernizm.(Terminoloji lüğət).dərs vəsaiti, Bakı,”Elm və təhsil”, 2015

**İnternet resursları:**

1. www.anl.az- milli kitabxana
2. www.senet. az- mədəniyyət və incəsənət haqq.sayt
3. www.google.az- universal axtarış portalı
4. www.kulis.az- mədəniyyət və incəsənət saytı
5. www.sim-sim.az.- mədəniyyət portalı

**Tərtib edən: Dilbər Vəkil qızı Zeynalova**

Filologiya üzrə fəlsəfə doktoru, dosent